Huset Chimp

**Huset Chimp** var et pre-avalonsk adelshus fra kongeriket Flynn. De var de første bærerne av setet som baron av Whiterock, en tittel etablert etter Fridenot Chimp reddet Symeon I fra døden.

## ***Historie***

### **Tidlig historie**

På en bjørnejakt kong Symeon arrangerte, gikk bjørnen til motangrep. Ridderne prøvde å slå den ned, men det var Fridenot – som bare i en alder av 16 år – grep en av riddernes spyd og spiddet den gjennom hjertet. For sin bragd ble Fridenot adlet til baron av Whiterock, og tildelt tilnavnet *Bjørnespidder*.

Etter å ha hersket over Whiterock i fire år, hadde Fridenot fått en rekke riddere til å sverge sin troskap til ham, samtidig som han grunnla Feamath Peak, Gerhalt, Leofsige og Eadric, som alle i dag fungerer som kulturelle eller økonomiske sentre i Whiterock. Sammen hadde Fridenot og guvernørene grunnlagt en liten hær. Fridenot tilbød den til kongen, men monarken avslo. Han ønsket heller å ta lærdom fra det som Fridenot hadde gjort, og belønte Fridenot med det uekte barnet til en av prinsene: Amaly-Hilda Ewald.

Fridenot og Amaly-Hilda ble viet i St. Berenice-klosteret i Fearann an mathan, og de grunnla dermed et dynasti som kom til å vare i nesten 1000 år. Fridenot og konen fikk ni barn, hvorav fem overlevde barndommen og vokste opp: Ansigar, Archippos, Linus, Rochus og Phile Chimp. Etter Fridenots død i 522, jobbet barna hans sammen for å fjerne ridderne som holdt posisjonene som guvernører, samtidig som de overtok ridder-titlene deres.

### **Samlingen av Avalon**

Under samlingen av Avalon (1348 – 1356) var Feamath Peak i faresonen da kong Nerseus rykket nærmere og nærmere Flynn City. De ble også et offer for én av Nerseus' generaler, lord Hylwengrad, som ikke kunne la Feamaths sauer gå til spille: det var verdifull proviant. Baronen var overbevist om at folket hans ville sulte om en beleiring ble iverksatt, og han møtte lord og sir Hylwengrad med åpne porter. Hylwengrad var overrasket, men ble eskortert av en bevæpnet gruppe soldater til baronens villa. De ble enige om at intet blod skulle spilles hvis baronen ga Hylwengrad 1000 sauer, 500 tønner øl (inklusiv kjerrer) og 100 av byens prostituerte – menn som kvinner – til hæren. Baronen bøyde seg for Hylwengrads betingelser, og byen ble spart. Hylwengrad valgte med det å dra videre til Kophil.

Selv om flere av byens borgere var glade for at det ikke kom til kamp, var flere av byens rikfolk eller middelklasse sinte for at baronen ikke hadde redusert kravet. Hvis ikke burde han ha vist militær motstand, for så å jekke på Hylwengrads krav. Dette ført til misnøye, og da kongeriket Flynn gikk til grunne skyldte mange borgere over hele landet på øvrigheten. De regjerende familiemedlemmene av **huset Chimp** ble myrdet under Gaias uke ved St. Pwyll-klosteret, og Floretta Leofswine fylte maktvakuumet – en prest fra utkanten av Feamath Peak.

## ***Merkbare medlemmer***

* Fridenot Bjørnespidder, husets grunnlegger
* Ansigar Chimp, familiens amoralske overhode fra 500-tallet
* Phile Chimp, leder av Spidder-konspirasjonen
* Widukind Chimp, husets siste leder, Cederics bror
	+ Hazel Leofswine, Florettas adoptivdatter, Widukinds bastard
* Cederic Chimp, guvernør av Feamath Peak under samlingen av Avalon, Widukinds brorFridenot Chimp
(ca. 465 – 522)Ansigar Chimp
(489 – 550)Phile Chimp
(491 – 544)

## ***Trivia***

1. *Chimp* er den engelske forkortelsen for *sjimpanse.*